LAOAG CITY – Kinumpirmaran ni Ilocos Norte Police provincial director, Sr Supt Antonio Mendoza Jr nga nagballigi ti search warrant operation ti napagtipon a puwersa ti PNP Vintar ken ti Provincial Anti-illegal Drugs – Operations Task Group (PAIDSOTG) kontra iti maysa a drug personality iti nasao nga ili.
Binigbig ni Mendoza ti suspek a ni Edcel Gagarin, residente ti Brgy 9 iti ili ti Vintar.
Kuna ni Mendoza, ti suspek ket agserserbi a driver bodyguard ni retired PNP general nga itan bise mayor ti Vintar, Ilocos Norte a ni Rowland Albano.
Nakumpiskar dagiti otoridad manipud iti ikot ni Gagarin ti uppat nga sachet ti maatap nga shabu nga mapattapatta nga agbalior ti nasurok nga 20,000 pisos ken siyam nga live ammunitions para ti nagduduma a kalibre ti paltog.
Segun pay ti provincial director nga ti suspek ket idi pay 2012 nga adda iti drug watchlist ti PNP iti Ilocos Norte.
Naammuan a kalpasan a natiliw ti suspek ket nagturong ni Albano iti PNP Provincial Office ken maipagarup a kinuwestiyunaran na no nasurot met laeng ti umiso a proseso ti pannakaiwayat ti search warrant operation kontra kenni Gagarin.
Ngem kalpasan nga inpakita dagiti otoridad ti profile record ti suspek ket saanen a nakatimek pay
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn